
EVELYN WEVER-CROES 


Discurso di Prome Minister riba Dia di Betico: 
Den un situacion dificil manera e pandemia global a causa 





Diamars 25 di januari, nos 
pueblo a celebra Dia di 
Betico, e aña aki atrobe, na 
un manera diferente. Na un 
manera diferente pasobra 
Covid ainda ta presente riba 
nos isla y mester tene cuenta | 
cu e  reglanan existente. 
Sinembargo, ta importante pa 
celebra e fecha natalicio di un 
gran politico di nos pais. Den 
su discurso durante e acto 
protocolar pa duna homenahe 
na sefior Betico Croes, Prome 
Minister Evelyn Wever-Croes a 
haci un pregunta hopi importante pa nos pensa riba dje. Kico 
Betico Croes lo a haci den e situacion cu Aruba ta aden awo? 








Den e dos añanan aki di pandemia global, caminda nos a mira 
nos economia cay y nos autonomia tabata bou presion, hopi 
biaha ta bin na mente e pregunta: Kico Betico Croes lo a haci 
si e tabata den e posicion aki. Ki decision e lo a tuma. Con e lo 
a atende cu e situacion? 


Betico tambe lo a scoge pa acepta e ayudo di Hulanda, bou 
condicionnan, contal cu nos pais no kibra? E ayudo cu ta 
permiti nos reconstrui nos economia, pa nos crea un economia 
mas fuerte y resiliente. 


"Mi no tin contesta riba e preguntanan aki, pero un cos si mi 
sa. Betico Croes lo ta hopi orguyoso di su pueblo, e pueblo cu 
e a sa di uni den un solo ideal: haci di Aruba un pais y cu awor 
ta uni pa saca nos pais di e abismo cu e pandemia Covid a 
hinca nos aden. 

Betico lo ta orguyoso di nos frontliners cu ta haciendo un 
trabou grandi den cuido di nos pashentnan y nos grandinan 
y den mantene orden publico. Betico lo ta orguyoso di nos 
ciudadanonan cu boluntariamente ta saca man pa yuda 


KICO BETICO LO A 


HACI? 


(Y otronan. Orguyoso di tur e 
boluntarionan cu ta yuda 
esnan mas vulnerabel di nos 
| pais. Orguyoso di tur esnan 
| cu a haci hopi sacrificio den 
| e pandemia aki. Mescos cu 
И mi, mi ta sigur cu e tambe lo 
ta hopi orguyoso di tur esaki", 
4 Prome Minister Evelyn Wever- 


|| Croes a expresa. 





Prome Minister a enfatisa e 
hecho cu Covid a dal nos dushi 
B. Aruba duro. Pero nos pueblo lo 

- enfrenta y surpasa e reto акі 
tambe. Sigur inspira pa e lucha pa Status Aparte di nos pais 
cu Betico Croes a realisa, e biaha aki tambe, nos tin e mesun 
determinacion, y perseverancia y uni den amor pa nos pais, pa 
lanta, gara e bandera y sigui cu e lucha. 


“Talves nos tin cu dal algun paso chikito atras, pa despues sali 
dilanti cu pasonan grandi, pa un economia mas fuerte, cu un 
autonomia mas fuerte, pa un Aruba mas fuerte. Y nos a yega di 
pasa den esaki caba. Prome cu nos a drenta nos Status Aparte 
dia 1 di januari 1986, Lago a cera su porta. Cu esaki e tempo 
ey Gobierno a perde gran parti di su entrada, mescos cu awor. 
E tempo ey nos a wordo inspira pa Betico, cu determinacion, 
perseverancia y union, nos a enfrenta e retonan y surpasa 
nan. Mescos nos lo haci awor. E unico diferencia ta cu Betico 
Croes no ta fisicamente cu nos mas awor”, Prome Minister 
Evelyn Wever-Croes a expresa. 


Kico Betico lo a haci? Un biaha mas, Betico lo a lucha pa nos 
pueblo, cu mesun fe, determinacion, perseverancia pa uni nos 
pueblo, mescos cu nos Prome Minister Evelyn Wever-Croes y 
Gobierno di Aruba, nos profecionalnan y nos pueblo en general 
a haci y ta haciendo den e tempo dificil cu e pandemia a causa 
nos. 

Discurso di Prome Minister riba Dia di Betico: 


LUCHA Y BENEFICIONAN DI STATUS APARTE 


Un logro cu a inculca den nos ciudadanonan 
un patriotismo grandi 


Dia di Betico, diamars 25 di januari, Aruba a celebra e dia 
aki na un forma diferente pero na grandi apesar cu mester 
a mantene na reglanan pa cu Covid. Gobierno di Aruba no a 
laga e dia pasa sin mas y riba Plaza Betico Croes tawata tin e 
acto protocolar di costumber riba e dia cu Aruba ta celebra e 
fecha natalicio di un gran politico di nos pais. 


E LUCHA PA STATUS APARTE 

Den su discurso durante e acto protocolar, Prome Minister 
Evelyn Wever-Croes a enfatisa riba e logro di Betico Croes pa 
uni nos pueblo. Un union cu tabata e forsa mas grandi tras di 
e lucha pa Status Aparte. 


Prome Minister a indica cu Betico Croes no a cuminsa cu e 
lucha pa Status Aparte di nos pais. Politiconan grandi prome 
cu su tempo ya a cuminsa expresa e deseo di nos pueblo di ta 
‘baas den nos mesun cas’. Sinembargo e lucha cu a cuminsa 
den añanan 40, a wordo bandona, y ta Betico den añanan 70 
a gara e bandera di e lucha ey, y a hib'e te na su final. 


"Ta manera un cas. Betico a haya e fundeshi construi, pero 
debi na abandono, e fundeshi tabata den mal condicion. El a 
fortifica e fundeshi, el a lanta e murayanan, el a percura pa e 
dak y asina a construi e pais Aruba cu awe nos ta biba aden. El a 
entrega nos e yabi di un Pais autonomo, pero lamentablemente 
e mes no a biba pa por a experiencie, ni goza di dje. Nos tin e 
privilegio di biba den e pais autonomo, pa nos lanta nos yiunan 
den e pais aki", Prome Minister a expresa. 


BENEFICIONAN DI STATUS APARTE 

Status Aparte a trece hopi bienestar y progreso pa Aruba. E 
lucha cu nos pueblo a hiba pa logra nos Status Aparte a inculca 
den nos ciudadanonan un patriotismo grandi. Ta danki na nos 
Status Aparte, Aruba por a desaroya den un di e paisnan lider 
den nos region, y e lucha cu Betico a lidera, a inspira otro 
pueblonan pa lucha pa nan autonomia tambe. 


Aruba desde Status Aparte, tin e admiracion di hopi otro 
paisnan. Hopi biaha den exterior hendenan ta gaba Aruba. Nan 
ta puntra nan mes, ta con Aruba si ta haci esaki of esaya? Dicon 
Aruba ta asina exitoso por ehempel den e area di turismo? 
Con Aruba ta logra cosnan grandi, relativamente facil? 


E contesta cu nos como Arubiano por duna nan ta cu Aruba 
ta bendiciona. Y nos sa cu Aruba ta bendiciona. Pasobra nos 
a lucha, nos ta lucha y nos lo sigui lucha cu alma y cuerpo 











pa hiba nos pais padilanti. Manera Betico a bisa nos 'si mi 
cay na caminda, gara e bandera y sigui cu e lucha', awor ta 
momento pa nos cada un gara e bandera, y sigui cu e lucha. 
E lucha den nos bida diario, cu nos famia, na nos trabou, den 
nos districtonan. Gara e bandera ey cu orguyo, y ban sigui cu 
e lucha, pa asina hiba nos hogar, nos trabou, nos districto, nos 
pais padilanti. 


"Pasobra, ni con dificil cosnan por ta tin biaha, nos sa cu 
mayan solo ta sali bek, y nos lo bolbe lucha, cu mesun fervor 
pa hiba nos pais padilanti. Dicon nos sa esey? Pasobra Betico 
a mustra nos, Betico a lidera nos. Betico ta nos ehempel”, 
Prome Minister Evelyn Wever-Croes a expresa. 


Laga nos cada un busca e balornan, principionan cu Betico 
a sifía nos, cu el a mustra nos. Pa asina enfrenta e retonan 
actual cu determinacion, perseverancia y den union. Lucha pa 
bo sofionan y nunca rindi. 

Manera custumber Museo Arqueologico Nacional Aruba 
(MANA) a habri su portanan e aña aki riba Dia di Betico pa 
pueblo di Aruba y turistanan. Den un esfera relaha famianan 
completo, nos grandinan, turistanan di crusero y bishitantenan 
local nobo y regular, a scoge MANA pa un experencia unico. 


Arkeologo Raymundo Dijkhoff a atende preguntanan di 
bishitantenan y duna informacion adicional di Aruba su historia 
y su arkeologia. Artista contemporaneo Belingda de Veer 
a guia y duna splicacion di su instalacionnan y pinturanan. 
Harold Kelly (candidato PhD) a ricibi cu gratitud y entusiasmo 


bishitantenan cu a tuma nan tempo pa yena un encuesta 
relaciona cu su investigacion riba efecto di clima riba nos 
bida. Ademas e obranan ceramico di artista Trudy Lampe, 
y instalacion di artista contemporaneo Velvet Zoe Ramos a 
capta atencion di e publico. 


Cu satisfaccion personal di MANA ta habla danki na tur esnan 
cu a scoge nos museo pa pasa un tempo educativo y ameno 
riba Dia di Betico. Di awor caba MANA ta invita pueblo di Aruba 
pa keda pendiente pa Dia di Himno y Bandera pa un exposicion 
nobo di un artista internacionalmente reconoci ... 


Ta recorda publico cu MANA ta habri tur dia di dialuna pa 
diabierna for di 9'or di mainta pa 5'or di atardi. 

Minister di Finansa y Cultura Xiomara Maduro: 


"ACTO PROTOCOLAR DIA DI BETICO 
A BAY BUNITA" 


E Acto Protololar Dia di Betico diamars mainta dedica na e 
gran estadista arubano G.F. Betico Croes riba Plaza cu ta 
carga su nomber a bay bunita. Desde 8' or y mey di mainta 
Sr. Danny Koolman a duna un presentación riba piano. 
Comision Celebracion Dianan Nacional a ricibi e invitado- 
y mandatarionan. Algun minuut prome cu 9'or di mainta 
Minister di Finansa y Cultura Sra. mr. Xiomara Maduro a 
ricibi di Su Excelencia Gobernador di Aruba Sr. Juan Alfonso 
Boekhoudt y su distinguido esposa. Despues cu Maestro di 
Ceremonia Jenniree Dirks a haya afirmación di Gobernador 
di Aruba, e ceremonia di Acto Protocolar a inicia. 


Himno di Aruba a wordo interpreta pa Xean-Gelinah Leon y 
Lizienne Webb y acompaña pa un coro di nos muchanan, 
cual a wordo dirigi y acompafia musicalmente pa e maestro 
Danny Koolman. Ademas e himno a wordo traduci den 
lenguahe di sefía pa Sra. Stella Montsanto, docente 
specialisa y consehero den educacion pa cu lenguahe di 
seña. Pastoor Andres Makowiec, Vicario Episcopal di Aruba 
a haci un bunita oracion pa nos Pais Aruba recordando e 
gran líder di Aruba Sr. Betico Croes. A sigui cu e discurso 
di Prome Minister di Aruba, Sra. mr. Evelyna Wever-Croes 
caminda a enfoca riba e bida, e lucha y logronan di Betico 
Croes. Como tambe e prome mandatario a trece dilanti cu 
ohala cu e dia aki por inspira cada un di nos pa por enfrenta 
e retonan den nos bida, y con pa surpasa nan 


E instancianan cu a rindi homenahe na Gilberto François 
(Betico) Croes d.f.m. tabata Parlamento di Aruba, cual a 
wordo representa pa su Presidente Sr. mr. Edgard Vrolijk y 
Griffier di Parlamento di Aruba, mr. Herman Hek, Gobierno 
di Aruba a wordo representa pa Prome Minister Sra. mr. 
Sra. Evelyna Wever-Croes y Minister di Finansa y Cultura 
Sra. mr. Xiomara Maduro, Famia Croes a wordo representa 
pa dos nieta di Betico, Thiara Croes y Francesca Saladin 
y por ultimo Cuerpo Consular Arubano a wordo representa 
pa Sr. Carlos Agusto y Sra. Cecilia M. Arendsz Flores Vries. 


Despues a sigui presentacion di un potpourri canta pa coro 
di nos muchanan forma pa J-Vyon Besselink, Jemerson 
Kelly, Lizienne Webb y Xean-Gelinah Leon bao direccion 
y acompafia musicalmente pa e maestro Danny Koolman. 


E programa a wordo clausura cu Himno di Aruba interpreta 
pa Xean-Gelinah Leon y Lizienne Webb acompaña pa e 
coro di nos muchanan, bao di direccion musical di e maestro 
Danny Koolman y a wordo traduci den lenguahe di seña pa 











Sra. Stella Montsanto. 


Un danki na un y tur pa haci e Celebracion Dia di Betico 
posibel, danki na tur musico, artista y cantantenan, prensa 
como tambe tur instancia cu a brinda nan servicio pa a haci 
e eventonan aki exitoso. E comunidad a demostra su gran 
aprecio y stimacion pa nos Libertador Betico Croes. 

Continuacion ACTO PROTOCOLAR DIA DI BETICO A BAY BUNITA..... 

IINISTER DANGUI ODUBER 


GOBIERNO A RECONOCE 18 PROFESIONAL 

REGISTRO DI ARUBIG 











Diabierna merdia Minister di Salud Publico Sr. Dangui Oduber 
tabata presente na Departamento di Salud Publico (DVG) pa 
haci entrega di e registracion di AruBIG na trahadornan di 
gobierno. Tabata 18 di september 2021 cu Aruba a conoce e 
prome registro den AruBIG y 3 siman despues a registra e 
prome dokter di cas den e registro aki. Diabierna a toca turno na 
18 profesional di e aparato gubernamental pa wordo reconoci. 


Entre e trahadornan aki tin diferente medico, dentista y 
apotheker cu ta traha den diferente area den gobierno. Den e 
empleadonan publico aki tin cu a sirbi 10, 20 y te asta mas di 
30 afía di servicio, pa otro nan esaki ta un oportunidad nobo 
cu AruBIG ta brindanan pa nan sigui desaroya nan mes como 
profesional. 


Segun e mandatario e fecha aki ta importante paso e registro 
di AruBIG ta bay haci posibel pa duna e trahadornan publico e 





autorisacion pa haci nan trabou sin tin mester di un permiso. 
Nan cada un ta un experto den nan ramo y porfin nan ta keda 
reconoci pa nan competencia y capacidad. 

Continuacion GOBIERNO A RECONOCE 18 PROFESIONAL DI SECTOR PUBLICO .... 

E 18 trahadornan publico cu а ricibi nan registro den AruBIG 








diabierna ta traha den diferente departamento di gobierno, 
entre otro: 

Tk DVG-oficina central como consehero medico (medisch 
adviseur) 

2. DVG-na JGZ (jeugdgezondheidszorg) 

3. DVG-JTZ (jeugdtandzorg) 

4. DVG-SPD (socaal-psychiatrische dienst) 

5. DVG-crisis team /control di vacuna 

6. IVA- Inspectie Volksgezondheid Aruba 

7. KPA (Korps politie Aruba) 

8. KIA (Korrectie Instituut Aruba) 


Minister Dangui Oduber ta sigui demostra cu den su maneho 
lo bay sigui inverti den su mesun profesionalnan pa ta mas 
miho prepara pa e desaroyonan cu ta na caminda. Danki na e 
maneho aki Aruba lo tin un aparato gubernamental mas fuerte 
y resiliente pa confronta tur e retonan den futuro. Minister 
Oduber ta di pensamento cu ta hopi importante pa keda inverti 
den e recurso di mas importante cu ta nos hendenan. 





AruBIG a cambia henter e panorama pa esnan cu kier studia 
medicina caminda e studiante por studia den region na un di 
e universidadnan cu ta accredita pa AruBIG. Awor nan tin e 
opcion pa studia entre otro na Canada, Estados Unidos, Costa 
Rica y Colombia. 





Finalmente Minister Dangui Oduber a yama cada un di e 
trahadornan danki den nomber di pais Aruba gradiciendo nan 
nan aporte profesional y alaves como sirbidor publico. 

Arubig ta demostra un biaha mas su balor y importancia pa 
reconoce nos profesionalnan. 

ROCCO TJON 





CMMA CU TREMENDO INICIATIVA; WEBINAR 
TOCANTE E FENOMENO DI TRAFICACION Y 
CONTRABANDO DI HENDE 


Diahuebs mainta, Minister di Husticia y Asuntonan Social Sr. 
Rocco Tjon tawata presente na oficina di NCTVI, caminda 
a hiba palabra pa asina inicia e Webinar organisa pa 
"Coordinatiecentrum Mensenhandel Mensensmokkel Aruba” 
(CMMA). E Webinar ta un seminario virtual, cu ta trata e tema 
di "Mensenhandel en Mensensmokkel", pues traficacion y 
contrabando di hende, di cual CMMA ta e unidad cu ta trata 
e fenomeno aki. Den cuadro di esaki, algun luna pasa a tene 
un campaña di conscientisacion cu a wordo organisa door di 
CMMA cu a carga e nomber “habri bo wowo”. 


Tin diferente aspecto cu ta trata na atende e fenomeno aki. 
A inverti hopi den siguridad na nos fronteranan a traves di e 
"grensoverleg" cu tin vigente, unda tur e departamentonan 
ta traha hunto pa mehora siguridad na nos frontera. A haci 
inversionnan manera "Interpol aan de grens" y ta bay inverti 
tambe den e parti di workshops y seminarionan pa crea mas 
concientisacion. Mas di 130 hende a inscribi pa atende e 
webinar, cual ta consisti di participantenan di tur parti di Reino, 
entre otro Hulanda, St. Maarten y Boneiro. 


Segun coordinadora di CMMA, Sra. Jeanette Richardson, e 
webinar aki a cuminsa durante temporada di Covid, pa motibo 
di no por a plan nada fisico cu hende. Pa medio di e webinar 
aki, lo sigui comparti informacion cu tur hende cu ta traha den 
e ramo di “law enforcement” y tambe e huesnan y e officier van 
justitie. Actualmente, e trayecto ta uno largo di e momento cu 
ta haya e prome notificacion di un posibel caso di traficacion 
y contrabando, te ora e caso yega dilanti di un hues. E 
fenomeno di traficacion di hende ta algo hopi complica, pues 
esaki kiermen cu prome cu yega serca nan, mester percura pa 
ta bon informa. Pa e motibo aki, a bin cu 2 experto di Hulanda 
cu tin mas cu 20 aña di experencia den e ramo di traficacion y 
contrabando di hende, hunto cu e “landsofficier”, cu por yuda y 
brinda nan experticio den e parti di con ta arma un caso. 


Minister Tjon a splica, cu e biaha aki, e enfoke di e webinar 
tawata e parti di “opsporing”, pues e parti di investigacionnan, 
por ehempel kico tur mester tene cuenta cune, pa ora di 




















presenta e caso dilanti hues, pa asina percura pa esaki ta 
un caso solido. Lo tin diferente oradornan cu a base di nan 
conocemento y experticio, lo splica con ta atende cu esaki. 
E Mandatario a expresa cu e ta sumamento contento cu e 
tremendo iniciativa aki di CMMA. E tipo di seminarionan aki 
ta hopi importante, pa asina por comparti tur informacion cu e 
diferente departamentonan y partnernan den reino. 

Minister Rocco Tjon: 


A SERA UN MOU CU FUNDACION CONTRA 


VIOLENCIA RELACIONAL (FCVR) 











Recientemente, Minister di Husticia y Asuntonan Social Sr. 
Rocco Tjon a reuni cu directiva di Fundacion Contra Violencia 
Relacional (FCVR) pa asina firma un MOU cu ta nifica cu 
Ministerio di Husticia y Asuntonan Social lo bay traha mas di 
serca cu FCVR pa asina delinea kico ta e necesidadnan cu 
nan tin y con por maneha esaki na un miho manera. 


Na luna di oktober aña pasa, a reuni y a palabra e pome 
pasonan cu FCVR. Esaki a nifica cu entrante 2022 lo bay sera 
un acuerdo hunto pa asina defini cua lo bira e puntonan cu 
lo bay traha riba dje como tambe delinea e proceso di con ta 
bay logra esaki. Den e MOU aki a palabra cu lo bay instala un 
comision por medio di un “Ministeriele Beschikking” pa asina 
defini e diferente tipo di proyectonan legislativo, proyectonan 
cu tin di haber cu e parti di maneho, pero tambe e cooperacion 
entre Cuerpo Policial y FCVR. 


Segun e Mandatario, esaki ta un paso hopi importante, mirando 
cu algun tempo atras, durante un reunion cu Ministerio Publico, 
a logra wak e cifrasnan di e ultimo añanan tras di lomba, 
caminda a deduci cu e tipo di delitonan cu ta bin mas tanto 
padilanti ta e tipo di delito cu tin un toke di violencia y hopi 
biaha den e esfera domestico. Adicionalmente, den e MOU, ta 
tene cuenta tambe cu e parti di crea conscientisacion y brinda 
e informacion y workshopsnan, den e caso aki, na entre otro 
Cuerpo Policial pa asina e agentenan policial tambe por tin mas 
conocimento riba e materia aki. E ta hopi importante tambe 
pa e personal di Cuerpo Policial cu ta trahando pa varios aña 
despues di a termina cu nan estudio, pa por haya acceso na e 

Puntonan di e Plan Nasional cu fal 

informacion aki un bes mas. 


Por ultimo, di parti di FCVR, a expresa tambe cu nan ta 
contento cu despues di 26 aña a logra yega na un aliansa cu 
Ministerio di Husticia y Asuntonan Social, pa loke ta e parti di 
abogacia, pa asina por coregi algun leynan cu tawata mara of 
cu tin mester di algun ahustacion. 

R ENDY CROES 


REUNIONNAN A CONTINUA CU DIENST 
UITVOERING ONDERWIJSSUBSIDIES (DUOS) 








Recientemente e mandatario di Enseñansa a reuni cu sr. 
Junny Figaroa di DUOS. Durante e reunion a elabora riba 
institutonan di enseñansa / scolnan subsidia cu ta haya subsidio 
di Gobierno, caminda DUOS ta hunga un rol central. DUOS ta 
controla e placa cu ta bay pa tur institutonan di enseñansa. 








SINTONISA 


y CONFERENCIA DI PRENSA 
DI GOBIERNO DI ARUBA 


Un total di dies diferente directiva di scol. Minister Endy Croes 
a sigui bisa cu DUOS ya caba a cuminsa traha riba esey pa 
duna asistencia na cu e trahamento di nan presupuesto y 
control financiero cu tanto Gobierno como tambe Hulanda ta 
exigi den e 'tussenrapport unda cu mester tin miho control riba 
e parti ey. 







| 
^ 
Tambe durante e reunion a trata e Bermudeznorm cu no ta P 
hopi atractivo pa wak ki conseho DUOS por duna Ministerio Ж 
di Enseñansa ра den futuro рог bin cu un otro manera ра 
hacie mas atractivo. 'E tabata un bon reunion”, e mandatario a 


finalisa. 


ж Gabinete Wever-Croes 
DAS: 


Tur dialuna y diahuebs | 10:00 am. 

Departamento di Salud Publico: 


UPDATE 28 DI JANUARI 2022 


Segun resumen di awe 83 persona a recupera y un total di 
80 caso nobo di COVID-19 a keda registra di cual 3 ta no- 
residente. E cifranan aki ta representa un 'Positivity rate' bou 
di nos residentenan di 4696. 

E cantidad di casonan activo di COVID-19 pa awe ta 417 y 


107 caso pa dia y un averahe di 'Positivity rate' semanal di 
5096 pa dia. 


Actualmente na Aruba tin 39 persona interna cu of debi na 
COVID di cual den ICU tin 4 persona y riba piso general tin 39. 


Na Colombia tin actualmente 6 persona den ICU y ninguno (0) 
riba piso general. 


cantidad di fayecidonan relaciona cu COVID-19 ta 193. Datos 
ta ilustra casonan nobo di COVID cu un averahe semanal di 

Prepara alimento den famia 


Involucra bo yiunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Siña bo yiunan e balor nutritivo di cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza + e herment- 
nan cu nos tin pa caba cu e virus aki na nos isla! 


Ami si” 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 

Е OPORTUNIDADNAN DI MAS GRANDI, 
TA REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Felz Fin di Siman! 











